Gravity (elokuva)

Gravity on vuonna 2013 ensi-iltansa saanut tieteiselokuva, jonka on ohjannut, käsikirjoittanut ja tuottanut Alfonso Cuarón. Elokuvan pääosissa ovat Sandra Bullock ja George Clooney. He näyttelevät astronautteja, jotka yrittävät selviytyä takaisin maahan avaruussukkulansa tuhouduttua. He ovat ainoat elokuvassa esiintyvät näyttelijät lukuun ottamatta ääninäyttelijöitä. Elokuva sai ensi-iltansa vuoden 2013 Venetsian elokuvajuhlilla, jossa se sai ylistävän vastaanoton kriitikoilta ja yleisöltä. Yhdysvalloissa Gravityn ensi-ilta oli 4. lokakuuta 2013 ja Suomessa 8. marraskuuta 2013. Gravity oli kansainvälinen arvostelu- ja lipputulomenestys. Elokuva tuotti maailmanlaajuisesti yli 700 miljoonaa dollaria. Elokuva voitti seitsemän Oscaria kategorioissa paras ohjaus, kuvaus, leikkaus, musiikki, äänitehosteet, äänitys ja erikoistehosteet. Elokuva palkittiin parhaan ohjauksen Golden Globella, oltuaan ehdolla myös parhaasta draamaelokuvasta, naispääosasta (Sandra Bullock) ja musiikista. Gravity voitti eniten palkintoja vuoden 2014 Bafta- gaalassa, muun muassa parhaasta ohjauksesta ja brittielokuvasta. == Juoni == Elokuva alkaa kuvitteelliselta avaruussukkula Explorerilta, jossa on käynnissä operaatio STS-157. Lahjakas lääkintäupseeri, tohtori Ryan Stone (Sandra Bullock), on ensimmäisellä sukkulalennollaan. Hänellä on seuranaan konkariastronautti Matt Kowalsky (George Clooney), joka johtaa viimeistä lentoaan ennen eläkkeelle jäämistään. Avaruuskävelyn aikana komentokeskus Houstonissa varoittaa tiimiä venäläisen ohjuksen räjähdyksestä, sen aiheuttamasta ketjureaktiosta ja pilvestä avaruusromua. Komentokeskus keskeyttää operaation. Pian yhteys komentokeskukseen katoaa, mutta astronautit jatkavat kommunikointia siinä toivossa, että maassa heitä vielä kuultaisiin. Avaruusromu saavuttaa Explorerin valtavalla voimalla, irrottaa Stonen sukkulasta, ja hän jää leijumaan avaruuteen. Kowalsky huomaa pian Stonen, ja he onnistuvat palaamaan sukkulan luo. He huomaavat sukkulan tuhoutuneen lähes täysin ja koko muun miehistön kuolleen. He käyttävät rakettireppua päästäkseen Kansainväliselle avaruusasemalle, joka on vain 900 metrin päässä. Kowalsky arvioi, että heillä on 90 minuuttia aikaa ennen kuin avaruusromu saavuttaa heidät jälleen kierrettyään maapallon. Matkalla asemalle he keskustelevat Stonen elämästä maassa ja hänen nuoren tyttärensä kuolemasta. Saapuessaan lähemmäs Kansainvälistä avaruusasemaa he huomaavat aseman miehistön evakuoituneen aseman toisella Sojuz-avaruusaluksella ja toisen jäljelle jääneen avaruusaluksen laskuvarjon auenneen, minkä vuoksi siitä on tullut käyttökelvoton maahan paluuseen. Kowalsky ehdottaa, että jäljelle jäänyttä Sojuzia käytettäisiin matkustamiseen läheiselle Kiinan avaruusasemalle, Tiangongille, jotta siellä olevalla aluksella voisi palata turvallisesti maahan. Asema on 160 kilometrin päässä. Vähäisellä hapella ja ilman mahdollisuutta ohjailla itseään he yrittävät tarttua Kansainväliseen avaruusasemaan, kun he lentävät vauhdilla sitä kohti. Stonen ja Kowalskyn välinen vaijeri katkeaa törmäyksessä. Stonen jalka sotkeutuu avonaisen laskuvarjon vaijereihin, ja hän onnistuu vielä saamaan kiinni vaijerista, joka on Kowalskyn puvussa kiinni. Vastoin Stonen tahtoa Kowalsky irrottaa itsensä vaijerista pelastaakseen Stonen. Irrotuksen voimasta Stone lentää kohti asemaa. Lentäessään poispäin Kowalsky antaa ohjeita ja kannustaa Stonea radionsa kautta. Lähes ilman happea Stone onnistuu pääsemään ilmalukon kautta aseman sisään, mutta aluksessa syttyy tulipalo, ja hän joutuu pakenemaan Sojuziin. Kun hän yrittää irrottaa kapselin asemasta, hän huomaa laskuvarjon vaijereiden estävän Sojuzia irtoamasta. Hän joutuu menemään avaruuskävelylle irrottamaan kaapelit juuri ennen kuin avaruusromupilvi tuhoaa aseman täysin. Stone yrittää laukaista Sojuzin kohti Tiangongia, mutta huomaa, että aluksessa ei ole polttoainetta. Hän kuulee radion kautta maasta ääniä ja kuulee vauvan äänen radiosta. Epätoivoisena Stone sulkee hapen virtauksen tehdäkseen kivuttoman itsemurhan. Juuri kun hän menettää tajuntansa, Kowalsky ilmestyy aluksen ulkopuolelle ja tulee alukseen sisään. Hän haukkuu Stonea luovuttamisesta ja kannustaa käyttämään Sojuzin laskeutumisjarruraketteja kohti Tiangongia pääsemiseksi. Stone havahtuu hereille ja huomaa Kowalskyn olleen vain hänen mielikuvitustaan, mutta päättää vielä yrittää pelastautua. Hän avaa happisäiliöt ja käyttää laskeutumisraketteja päästäkseen Tiangongin suuntaan. Kykenemättä telakoitumaan Sojuzilla Tiangongille Stone irrottaa itsensä kapselista räjäytyksellä ja käyttää palosammutinta päästäkseen kohti Tiangongia. Tiangong on putoamassa ilmakehään ja Stone kamppailee päästäkseen sisään asemalle. Sisään päästyään Stone onnistuu pääsemään Shenzhou-kapseliin juuri ennen kuin Tiangong hajoaa ilmakehän kitkan vuoksi. Kapselin pudotessa maan ilmakehään hän kuulee komentokeskuksen ääniä kapselin radiosta. Kapseli laskeutuu järveen, ja tulipalo kapselin sisällä pakottaa hänet poistumaan välittömästi kapselista. Oven avauduttua vesi ryöppyää sisälle kapseliin ja upottaa sen. Veden alla Stonen on riisuttava painava avaruuspukunsa päästäkseen pintaan, ja hän ui rantaan. Hän ottaa ensimmäiset heikot askeleensa maan täydessä painovoimassa. == Näyttelijät == == Tuotanto == Universal Pictures kehitteli elokuvaa vuosia, mutta lopulta se siirtyi Warner Bros. -yhtiölle. Gravityn ohjannut Alfonso Cuarón käsikirjoitti elokuvan poikansa Jonásin kanssa ja tuotti elokuvan yhdessä muun muassa Harry Potter -elokuvasarjan tuottaneen David Heymanin kanssa. Cuarón myös leikkasi elokuvan Mark Sangerin kanssa. Viidesti Oscar-ehdokkaana ollut Emmanuel Lubezki kuvasi elokuvan. === Näyttelijöiden valinta === Helmikuussa 2010 naispääosan roolia tarjottiin Angelina Jolielle, mutta hän kieltäytyi siitä, koska tuotantoyhtiö ei halunnut maksaa hänelle 20 miljoonaa dollaria. Jolie oli saanut kahdesta edellisestä elokuvastaan The Tourist ja Salt kummastakin noin 20 miljoonaa dollaria. Jolie halusi myös keskittyä ohjaamaan elokuvaansa In the Land of Blood and Honey. Maaliskuussa Robert Downey Jr. povattiin miespääosaan. Vuonna 2010 Marion Cotillardia koekuvattiin naispääosaan. Elokuussa 2010 myös Scarlett Johanssonia ja Blake Livelya harkittiin naispääosaan. Syyskuussa ohjaaja Alfonso Cuarón sai Warner Bros. -yhtiöltä erikoisluvan tarjota roolia Natalie Portmanille ilman koekuvausta. Portman kieltäytyi roolista vedoten aikatauluongelmiin ja Warner Bros. tarjosi roolia Sandra Bullockille. Joulukuussa Bullock valittiin naispääosaan ja George Clooney miespääosaan korvaten Downeyn. === Kuvaukset === Gravityn tuotantobudjetti oli 100 miljoonaa dollaria ja se kuvattiin digitaalisesti. Viralliset kuvaukset alkoivat Lontoossa toukokuussa 2011. Ohjaaja Cuarón varmisti, että vaikka elokuvan ensimmäissä trailerissa avaruudessa on kuuluvia räjähdyksiä niin itse elokuvassa niitä ei ole: ”Trailerissa on kuuluvia räjähdyksiä, vaikka kuten tiedämme avaruudessa ei ole ääntä. Itse elokuvassa niitä ei ole.” == Vastaanotto == === Tuotto === Gravity rikkoi parhaan lokakuun ja syksyn avauksen ennätyksen tuottaen Yhdysvalloissa ensimmäisenä viikonloppunaan yli 55 miljoonaa dollaria. Elokuva tuotti maailmanlaajuisesti yli 700 miljoonaa dollaria helmikuuhun 2014 mennessä. === Arvostelut === Gravity sai ensi- iltansa avatessaan vuoden 2013 Venetsian elokuvajuhlat, jossa se sai ylistäviä arvosteluita kriitikoilta ja yleisöltä. Erityisesti kehuttiin elokuvan näyttelijätyötä, Alfonso Cuarónin ohjausta, käsikirjoitusta, Emmanuel Lubezkin kuvausta, erikoistehosteita, 3D:n käyttöä ja Steven Pricen säveltämää musiikkia. Myös elokuvaohjaaja James Cameron ylistää elokuvaa ja hän sanoi sen olevan paras avaruuselokuva koskaan. Elokuvaohjaaja Guillermo Del Toro sanoi elokuvan olevan täysin tajunnanräjäyttävä. Rotten Tomatoes -sivuston mukaan 304 arvostelun perusteella laskettuna kriitikoiden arvosteluista 97 prosenttia oli positiivisia. Dome Olli Sulopuisto Episodi Sean Ryan Filmitähti Päivi Laajalahti Filmgoer Jussi Toivola Film-O-Holic Joonas Alanne Helsingin Sanomat Veli-Pekka Lehtonen Iltalehti Tuomas Riskala Ilta-Sanomat Tarmo Poussu MTV3 Tuuve Aro V2 Jari Tapani Peltonen === Palkinnot ja ehdokkuudet === Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinto Kategoria Kenelle Voitto / Ehdokkuus British Academy Film Awards Elokuva British Academy Film Awards Brittielokuva British Academy Film Awards Ohjaus Alfonso Cuarón British Academy Film Awards Naispääosa Sandra Bullock British Academy Film Awards Alkuperäinen käsikirjoitus Alfonso Cuarón ja Jonás Cuarón British Academy Film Awards Kuvaus Emmanuel Lubezki British Academy Film Awards Musiikki Steven Price British Academy Film Awards Lavastus Andy Nicholson, Rosie Goodwin ja Joanne Woodlard British Academy Film Awards Leikkaus Alfonso Cuarón ja Mark Sanger British Academy Film Awards Äänitys Glenn Freemantle, Skip Lievsay, Christopher Benstead, Niv Adiri ja Chris Munro British Academy Film Awards Erikoistehosteet Tim Webber, Chris Lawrence, David Shirk, Neil Corbould ja Nikki Penny Boston Society of Film Critics Kuvaus Emmanuel Lubezki Detroit Film Critics Society Awards Elokuva Detroit Film Critics Society Awards Ohjaus Alfonso Cuarón Golden Globe Draamaelokuva Golden Globe Naispääosa draamaelokuvassa Sandra Bullock Golden Globe Ohjaus Alfonso Cuarón Golden Globe Musiikki Steven Price Los Angeles Film Critics Association Elokuva Los Angeles Film Critics Association Ohjaus Alfonso Cuarón Los Angeles Film Critics Association Kuvaus Emmanuel Lubezki Los Angeles Film Critics Association Leikkaus Alfonso Cuarón ja Mark Sanger New York Film Critics Online Ohjaus Alfonso Cuarón New York Film Critics Online Kuvaus Emmanuel Lubezki Online Film Critics Society Awards Elokuva Online Film Critics Society Awards Ohjaus Alfonso Cuarón Online Film Critics Society Awards Leikkaus Alfonso Cuarón ja Mark Sanger Online Film Critics Society Awards Kuvaus Emmanuel Lubezki Oscar Elokuva Oscar Ohjaus Alfonso Cuarón Oscar Naispääosa Sandra Bullock Oscar Kuvaus Emmanuel Lubezki Oscar Leikkaus Alfonso Cuarón ja Mark Sanger Oscar Musiikki Steven Price Oscar Lavastus Andy Nicholson, Rosie Goodwin ja Joanne Woodlard Oscar Äänitehosteet Glenn Freemantle Oscar Äänitys Skip Lievsay, Christopher Benstead, Niv Adiri ja Chris Munro Oscar Erikoistehosteet Tim Webber, Chris Lawrence, David Shirk ja Neil Corbould San Diego Film Critics Society Elokuva San Diego Film Critics Society Ohjaus Alfonso Cuarón San Diego Film Critics Society Naispääosa Sandra Bullock San Diego Film Critics Society Kuvaus Emmanuel Lubezki San Diego Film Critics Society Lavastus Andy Nicholson ja Rosie Goodwin San Diego Film Critics Society Leikkaus Alfonso Cuarón, Mark Sanger San Diego Film Critics Society Musiikki Steven Price Satellite Awards Elokuva Satellite Awards Ohjaus Alfonso Cuarón Satellite Awards Naispääosa Sandra Bullock Satellite Awards Kuvaus Emmanuel Lubezki Satellite Awards Leikkaus Alfonso Cuarón ja Mark Sanger Satellite Awards Erikoistehosteet Chris Howell, Chris Lawrence ja Tim Webber Satellite Awards Musiikki Steven Price Satellite Awards Äänitys Glenn Freemantle, Niv Adiri ja Skip Lievsay Screen Actors Guild Award Naispääosa Sandra Bullock Washington D.C. Area Film Critics Association Elokuva Washington D.C. Area Film Critics Association Ohjaus Alfonso Cuarón Washington D.C. Area Film Critics Association Naispääosa Sandra Bullock Washington D.C. Area Film Critics Association Lavastus Andy Nicholson ja Rosie Goodwin Washington D.C. Area Film Critics Association Kuvaus Emmanuel Lubezki Washington D.C. Area Film Critics Association Leikkaus Alfonso Cuarón and Mark Sanger Washington D.C. Area Film Critics Association Musiikki Steven Price == Katso myös == * Kesslerin syndrooma == Lähteet == == Aiheesta muualla == * Virallinen sivusto * * * * Luokka:Vuoden 2013 brittiläiset elokuvat Luokka:Vuoden 2013 yhdysvaltalaiset elokuvat Luokka:Yhdysvaltalaiset tieteiselokuvat Luokka:Alfonso Cuarónin ohjaamat elokuvat Luokka:Avaruuselokuvat Luokka:3D-elokuvat Luokka:IMAX-elokuvat Luokka:Parhaan ohjauksen Oscar-palkinnon saaneet elokuvat Luokka:Parhaan kuvauksen Oscar-palkinnon saaneet elokuvat Luokka:Parhaan leikkauksen Oscar- palkinnon saaneet elokuvat Luokka:Parhaan musiikin Oscar-palkinnon saaneet elokuvat Luokka:Parhaan äänityksen Oscar-palkinnon saaneet elokuvat Luokka:Parhaiden äänitehosteiden Oscar-palkinnon saaneet elokuvat Luokka:Parhaiden erikoistehosteiden Oscar-palkinnon saaneet elokuvat Luokka:Golden Globe -palkitut elokuvat Luokka:BAFTA Film Award -palkitut elokuvat Luokka:Seulonnan keskeiset artikkelit Luokka:Warner Brosin elokuvat